
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 148
                                                               din 28 iunie 2018
privind desfășurarea evenimentului sportiv „Cupa României Tineret” și punerea la dispoziție, cu titlu gratuit, a sălilor de sport ale Școlii Gimnaziale „Miron Neagu” Sighișoara și a Sălii Polivalente

„Radu Voina” către Asociația Clubul Sportiv „Box Club Stejarul”
 
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.835/13.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighișoara cu nr. 15.879/05.06.2018, prin care Asociația Clubul Sportiv „Box Club Stejarul” Daneș face cunoscut faptul că dorește să organizeze la Sighișoara, în perioada 2 – 7 iulie 2018, „Cupa României Tineret”, competiție sportivă care se desfășoară sub egida „Centenarului Marii Uniri” și sub patronajul Federației Române de Box; 

Dat fiind că, pentru buna desfășurare a competiției, Asociația Clubul Sportiv „Box Club Stejarul” Daneș solicită acordarea, cu titlu gratuit, a sălilor de sport ale Școlii Gimnaziale „Miron Neagu” Sighișoara necesare în vederea efectuării antrenamentelor sportive ale participanților la competiție și Sala Polivalentă „Radu Voina” pentru desfășurarea evenimentului;

Având în vedere că, sportul contribuie la sănătatea şi dezvoltarea armonioasă a tinerilor, iar evenimentele sportive din Sighişoara reprezintă modalităţi eficiente de promovare;

 Având în vedere că, desfășurarea unei gale de box naționale este un prilej de a face auzit numele Sighişoarei în contexte pozitive, de natură să aducă un beneficiu de imagine foarte greu de obţinut prin alte instrumente, mult mai costisitoare, de marketing și, de aceea, au nevoie de susţinere materială din partea oraşului;

Având în vedere că, Asociația Clubul Sportiv „Box Club Stejarul” Daneș, de la începutul desfășurării activității, a obținut rezultate foarte bune, printre care cel mai de seamă fiind un titlu de campion național în 2015; 
Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora: „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
Având în vedere şi Raportul de specialitate cu nr. 16.834/13.06.2018 al Arhitectului șef și al Direcţiei Administrarea Patrimoniului, prin care se propune şi se justifică punerea la dispoziție, cu titlu gratuit, a sălilor de sport ale Școlii Gimnaziale „Miron Neagu” Sighișoara și a Sălii Polivalente „Radu Voina”, către Asociația Clubul Sportiv „Box Club Stejarul” Daneș, pentru efectuarea de antrenamente sportive și organizarea competiției „Cupa României Tineret”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, alin. (5) lit. ”a”, alin. (6) lit. ”a” pct. 6, alin. (9), art. 45 alin. (3), art. 115 alin. (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
        H O T Ă R Ă Ş T E:
Art. 1. Se aprobă desfășurarea evenimentului sportiv „Cupa României Tineret”, organizat de Asociația Clubul Sportiv „Box Club Stejarul” Daneș sub egida „Centenarului Marii Uniri” și sub patronajul Federației Române de Box, în perioada 2 – 7 iulie 2018.
Art. 2. Se aprobă folosinţa, cu titlu gratuit, a sălilor de sport ale Școlii Gimnaziale „Miron Neagu” Sighișoara, de către Asociația Clubul Sportiv „Box Club Stejarul” Daneș, în perioada 2 – 7 iulie 2018, pentru efectuarea antrenamentelor sportivilor care vor concura în cadrul competiției „Cupa României Tineret”.
Art. 3. Se aprobă folosinţa, cu titlu gratuit, a Sălii Polivalente „Radu Voina” de către Asociația Clubul Sportiv „Box Club Stejarul” Daneș, în perioada 2 – 7 iulie 2018, pentru desfășurarea competiției „Cupa României Tineret”.
Art. 4. În cazul în care situația o va impune, dat fiind specificul evenimentului, organizatorul Asociația Clubul Sportiv „Box Club Stejarul” Daneș va lua toate măsurile necesare pentru acordarea primului ajutor.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului, Serviciul Public Poliția Locală din cadrul Municipiului Sighișoara, Școala Gimnazială „Miron Neagu” Sighișoara și Asociația Clubul Sportiv „Box Club Stejarul” Daneș.
Art. 6. Prin grija Secretarului Municipiului Sighişoara, doamna Anca Bizo, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

          Toth Tivadar                                                                  

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Administrarea Bazelor Sportive;

  1 ex. Serviciul Public Poliția Locală;
  1 ex. Școala Gimnazială „Miron Neagu” Sighișoara;

  1 ex. Asociația Clubul Sportiv „Box Club Stejarul” Daneș.

13 ex.

B.A. 
